ועדת הפנים והגנת הסביבה, כנסת 19, פרוטוקול מספר 92, 2013-08-11 13:50

מירי רגב: שלום לכולם, אני פותחת את הדיון האחרון להיום.

מירי רגב: על סדר היום - החלטת הרשויות המקומיות (גמלאות ראש רשות וסגניו).

מירי רגב: בעצם ההחלטה הזו באה להיטיב עם ראשי הערים, לא לפגוע באף אחד מהם – לא באלה שהם בפנסיה תקציבית ולא באלה שעכשיו נכנסו לפנסיה צוברת, להתאים חלק מהגמול של ראשי הערים גם לחברי כנסת, נבחרי ציבור.

מירי רגב: כשהבנתי שיש 5 אנשים שפרשו ב-99 שאתם יש בעיה, ביקשתי לראות את הרשימה, לא נתתם לי.

מירי רגב: תן לי, בבקשה.

מירי רגב: דיברו אתם?

<קריאות: לא.

<דן בן חיים: הם מחכים להחלטה פה.

<קריאה: הם מודעים לנושא.

<מוני מעתוק: אני לא יודע אם הם מודעים לנושא.

<מוני מעתוק: אנחנו, באופן רשמי לא פנינו אל כל החמישה האלה.

<מוני מעתוק: מה שקורה – לפני שנתיים שמנו לב שיש כאלה שקיבלו בטעות אישורי גמלה.

מירי רגב: אז אם זה חמישה, למה להפסיק להם?

<מוני מעתוק: לאור פניה של אדם נוסף באותו מעמד כמו שלהם, לפני שנה וחצי היה דיון בוועדת הפנים של הכנסת, לתיקון החלטת הגמלאות באופן רטרואקטיבי, כך שהחלטה תוחל גם עליהם, הם יכלו לקבל גמלה.

<מוני מעתוק: ועדת הפנים דאז לא אישרה את התיקון להחלטה על מנת לאפשר להם להמשיך לקבל גמלה.

<מוני מעתוק: האוצר גם התנגד ולכן הלכנו אחרי הדיון הזה לסוג של דין ודברים עם משרד האוצר, וזו ההחלטה -- -

מירי רגב: אני את החמישה האלה לא רוצה להכניס, עד שלא אבדוק לעומק.

מירי רגב: אני חשבתי שדיברתם עם האנשים, זה מקובל עליהם.

מירי רגב: אני אאשר את כל השאר, אביא את זה להצבעה, אבל לגבי אלה שפרשו ב-99, אני רוצה לקיים על זה - - -

<יוסי עדס: חשוב להבין את המצב הקיים.

<יוסי עדס: במצב הקיים אותם חמישה אנשים עדיין ממשיכים לקבל תשלומים שלא כדין.

<יוסי עדס: ההחלטה הזו באה בעצם להסדיר את המצב.

<יוסי עדס: הפשרה שהגענו אליה – שלא תידרש מהם השבה ותינתן להם תקופת הסתגלות של שנתיים, של הפחתה הולכת ויורדת.

<יוסי עדס: זו היתה הפשרה שהגענו אליה עם משרד הפנים, משרד האוצר.

<יוסי עדס: אני חושב שהיו גם נציגי השלטון המקומי לעניין הזה.

<יוסי עדס: זה מה שהובא בהחלטה כאן.

<יוסי עדס: ברגע שההחלטה הזו לא תאושר – יימשך המצב הזה שאותם אנשים ימשיכו לקבל כספים שלא כדין.

מירי רגב: אז לגבי הנושא הזה נעשה הפסקה ואני אדבר עם שניים מהם לפחות.

מירי רגב: אני רוצה להבין מה קורה.

מירי רגב: נתחיל עם הדברים האחרים, נצביע עליהם.

<יוסי עדס: המצב הוא שהם פשוט מקבלים כספים שלא כדין.

<שלמה דולברג: הדיון הזה הוא ביוזמתנו, אנחנו מודים לך על דיון הפגרה הזה.

<שלמה דולברג: בעצם, מטרתנו היא לעשות התאמה לתנאי הפרישה של ראשי רשויות מקומיות לכל השינויים שחלו בתחום התנאים הסוציאליים בשנים האחרונות וגם להסדיר פורמלית את הנושא של חודשי ההסתגלות, וללכת לכיוון של חברי הכנסת רוב הדרך, להשוות את מה שיקבלו ראשי רשויות בעתיד פחות או יותר למה שמקבלים חברי כנסת.

<שלמה דולברג: אנחנו מדברים על הסדר שעד סוף הקדנציה הזו הוא חודש הסתגלות, לכל קדנציה, ומעבר לזה – התאמה מלאה למה שקיים אצל חברי הכנסת.

<שלמה דולברג: אנחנו חושבים שמה שקיים היום בתחום הזה של חודשי ההסתגלות הוא טעון הסדר.

<שלמה דולברג: גם מבקר המדינה אמר את זה, ולכן ביקשנו את הדיון, והנייר המפורט מקובל עלינו.

מירי רגב: אנחנו מדברים שכל מי שקיבל פנסיה תקציבית – לא נוגעים.

מירי רגב: כל מי שמקבל פנסיה צוברת – מה שקורה, אנחנו מגינים את הזכות למענק פרישה - חודש על כל קדנציה, של עד שלשה חודשים - - -

<שלמה דולברג: ולא יותר משלשה חודשים.

<שלמה דולברג: דובר על העבר.

<מוני מעתוק: יש פה חלוקה בין כאלה שיפרשו נכון להיום - - חודשיים, עד סוף השנה הזו ובין כאלה שיפרשו לאחר מכן, בקדנציה הבאה.

<מוני מעתוק: מי שיפרוש עכשיו יקבל חודש לכל קדנציה, עד שלשה חודשים, ומי שבקדנציה הבאה – לשלשה חודשים, חודש אחד לכל שנה, ולא יותר משלשה.

<שלמה דולברג: זו התאמה מלאה.

מירי רגב: בסדר גמור, וזה מתואם עם האוצר.

מירי רגב: הדבר השני – אני מבינה שבפנסיה תקציבית יש להם הוצאות טלפון ועיתון לכל החיים ובפנסיה צוברת – עיתון וטלפון לשנה אחת.

<מוני מעתוק: לא.

<מוני מעתוק: מה שהיה עד היום לא היה מוסדר.

<מוני מעתוק: עד היום – לפנסיה תקציבית היה מוסדר, בהחלטות של הפנסיה.

<מוני מעתוק: פנסיה צוברת לא היה מוסדר בשום מקום.

<מינו אליאסיאן: אני מבקשת להבהיר את העניין, בכל זאת: לפי ההחלטה שהיתה תקפה על מועדי הפרישה שלהם, אותם ראשי רשויות לא היו זכאים לפנסיה תקציבית.

<מוני מעתוק: המשמעות של זה זה אומר שמנכ"ל משרד הפנים ייאלץ לקיים להם שימועים והדבר היחיד שהוא יכול לוותר עליו להם זה לא לדרוש השבות.

מירי רגב: בסדר, אנחנו על החמישה נדבר בנפרד.

מירי רגב: כרגע אנחנו מדברים על העיקרון.

מירי רגב: תסביר לי מה העיקרון של פנסיה צוברת של ראשי ערים לעניין של שנה שיקבלו עיתון וטלפון.

<מוני מעתוק: עיתון וטלפון – נכון להיום יש החלטה של טלפון גם על נבחרים בפנסיה תקציבית.

<מוני מעתוק: מתוקן שזה יחול גם על פנסיה תקציבית וגם על פנסיה צוברת, עם תקופת זכאות ולא לפי פעימות מונה, לפי שקלים חדשים.

<מוני מעתוק: תקופת הזכאות היא שנה.

מירי רגב: יש הסתייגויות לגבי החוק הזה?

נסים זאב: זה נראה לי סביר.

יעקב אשר: יש בזה היגיון רב.

מירי רגב: לי יש בעיה רק עם החמישה, של ה- 99, שקיבלו.

מירי רגב: כן כדין או לא כדין – אני רוצה לבדוק את זה.

נסים זאב: למה לא כדין, בטעות?

מירי רגב: נציגי האוצר טוענים שזה בטעות.

מירי רגב: אני יודעת, גם משיחה שלי עם צרפתי, שהיה איזה חור ב-98.

<מוני מעתוק: היה תיקון לסעיף ב-99, שאמר שמי שיפרוש לפני גיל 45 יקבל גמלה בגיל 45 למרות שלא הגיע לגיל 45 בעת הפרישה.

<מוני מעתוק: אבל התיקון הזה לא חל רטרואקטיבית, והם פרשו לפני כן והיו מתחת לגיל 40.

<מינו אליאסיאן: ומי שפרש לפני גיל 40 ממילא לא היה זכאי, בכלל.

מירי רגב: יש כאלה שעדיין מכהנים כראשי ערים.

<מוני מעתוק: מי שלא קיבל גם לא יקבל.

<מוני מעתוק: השאלה היא מה קורה עם כאלה שכבר קיבלו את הגמלה לאורך השנים האחרונות, מה קורה אתם ממחר.

מירי רגב: מה קורה עם מי שמכהן כרגע?

<מוני מעתוק: מי שמכהן בכל מקרה לא זכאי לגמלה, כי הוא לא יכול לקבל גם משכורת וגם גמלה.

<מוני מעתוק: מי שמכהן ממשיך לקבל שכר.

<דן בן חיים: מי שמכהן הוא לא פה, על השולחן.

<דן בן חיים: פה מדובר על אנשים שהפסיקו לכהן בשנת 99, היו בגיל שלא מזכה לפנסיה, וקיבלו פנסיה – בטעות, אני לא יודע.

<דן בן חיים: העניין הזה התברר, ובאמת, היה פה דיון מאד קשה לפני שנתיים בוועדת הפנים.

<דן בן חיים: נאמר שצריך להסדיר את העניין הזה, ואז, באמת, כפי שנאמר כאן, יחד עם האוצר, הסיכום היה שלא ידרשו מהם השבה של הכספים - -

מירי רגב: ברור שלא.

מירי רגב: השבה – בטח שלא.

<דן בן חיים: - - אלא עוד יתנו תקופה של הסתייגות, נקרא לזה ככה.

<דן בן חיים: זה כתוב פה.

מירי רגב: אני מבקשת להתייעץ עם המנכ"ל, בוא בבקשה.

מירי רגב: (הישיבה נפסקה למשך 5 דקות)

מירי רגב: לאחר ההתייעצות – אנחנו עושים ככה: בגלל שמדובר בחמישה אנשים אני לא מביאה את זה לדיון כאן.

מירי רגב: זה יבוא למנכ"ל, אם המנכ"ל יחליט שזה צריך לבוא אלי לדיון – זה יבוא לדיון.

מירי רגב: אני הולכת לקטע הכללי – קרי, פנסיה תקציבית למי שסיים כהונה – אנחנו לא נוגעים.

מירי רגב: מי שבפנסיה צוברת – אנחנו סוגרים, מעגנים את הזכות של מענק הפרישה, כמו שאמרתם, חודש על קדנציה, עד שלשה חודשים, וכל מה שאמרתם.

מירי רגב: לגבי עיתון וטלפון – כמו שהציג פה השלטון המקומי, עד שנה.

<קריאה: "שנה", לא "עד שנה".

מירי רגב: הדבר היחידי שאני לא מביאה כרגע לטיפול זה חמשת האנשים משנת 99.

מירי רגב: נביא את זה לטיפול נקודתי.

יעקב אשר: למנכ"ל יש סמכות נקודתית לאשר את זה?

<גלעד קרן: קודם כל - - -ולהביא את זה.

מירי רגב: יביא את זה אלי.

<גלעד קרן: חשוב לציין, לפני ההקראה - לגבי חמשת האנשים ככל שאנחנו לא קובעים הוראה ספציפית שמאפשרת את מה ששילמו להם עד היום, לפי המצב החוקי הם קיבלו שלא כדין ויכול להיות מצב שידרשו מהם את כל ה - - -

מירי רגב: בסדר, זה יבוא לדיון אצל מנכ"ל משרד הפנים ונטפל בזה.

נסים זאב: אפשר לקבל החלטה לגבי העבר, לא?

מירי רגב: אנחנו נטפל בזה, נביא את זה לדיון אצל המנכ"ל, אני אדבר גם עם המנכ"ל.

נסים זאב: הוועדה לא רשאית לומר את דעתה בנושא?

מירי רגב: אם זה יגיע בסוף להחלטה שלנו אנחנו נשב ונחשוב על זה.

מירי רגב: אני לא בעד לפגוע בחמישה האלה.

מירי רגב: אף פעם אנחנו לא מרעים את המצב.

מירי רגב: כדי לא לקבל החלטה כזו כרגע, אני מבקשת ש - - -

נסים זאב: אבל אם ניתן, מבחינה חוקית, לאשר את מה שהיה עד היום - - -

<מינו אליאסיאן: לא ניתן.

יעקב אשר: על ידי זה שאתה מאשר את זה אתה מרע להם.

נסים זאב: תן לי לסיים משפט – וכל מה שאת מביאה למנכ"ל זה רק מכאן ולהבא.

<מינו אליאסיאן: לא, לא ניתן לאשר את מה שהיה קיים עד היום.

מירי רגב: הם רוצים לבטל להם, ואני לא רוצה לבטל להם.

מירי רגב: אז לא, אני לא רוצה להביא את זה לדיון, פה.

מירי רגב: נקרא, בבקשה.

<גלעד קרן: הצעת החלטת הרשויות המקומיות (גמלאות לראש רשות וסגניו) (תיקון), התשע"ג– 2013 בתוקף סמכותה לפי סעיף 2 לחוק הרשויות המקומיות (גמלאות לראש רשות וסגניו), תשל"ז –1977 , מחליטה ועדת הפנים והגנת הסביבה של הכנסת לאמור: תיקון סעיף 1 1.

<גלעד קרן: בהחלטת הרשויות המקומיות (גמלאות לראש רשות וסגניו), התשל"ז–1977 (להלן – ההחלטה העיקרית), בסעיף 1 – (1) בהגדרה "ראש רשות מקומית" אחרי ""ראש רשות מקומית" יבוא "או "ראש רשות"".

<גלעד קרן: (2) בהגדרה "ראש רשות לשעבר", המילים "או כסגנו בשכר" – יימחקו; (3) בהגדרת "גמלה", בסופה יבוא – "ולמעט מענק הסתגלות".

<גלעד קרן: (4) ההגדרה "המשכורת האחרונה" – תמחק.

<גלעד קרן: (5) בהגדרת "המשכורת הקובעת" – במקום הסיפה המתחילה במילים "שכר יסוד" יבוא "השכר ותוספת היוקר שנקבעו לפי החוק, המגיעים לראש רשות שדרגת משכורתו כדרגת המשכורת שהיתה לאותו זכאי ערב חדלו לכהן"; (6) אחרי ההגדרה "חוק תשי"ט" יבוא: ""חוק תשל"ז" – חוק הרשויות המקומיות (גמלאות לראש רשות וסגניו, תשל"ז–1967 "; ""פנסיה צוברת" – כמשמעותה בסעיף 2א לחוק תשל"ז"; (7) בהגדרה "קצבה", בסופה יבוא – "למעט פנסיה צוברת"; (8) בהגדרה "שאיר", בפסקה (2), אחרי "עשרים שנה", יבוא – "או הם בשירות סדיר לפי חוק שירת בטחון [נוסח משולב], התשמ"ו–1986 ולא מלאו להם עשרים ואחת שנה"; (9) אחרי ההגדרה "תוספת שכר" יבוא: ""תקופת הזכאות" – תקופה של שנה רצופה מהיום שבו חדל אדם לכהן כראש רשות מקומית".

<גלעד קרן: תיקון סעיף 2 2.

<גלעד קרן: בסעיף 2 להחלטה העיקרית – סעיף קטן (ב) בטל.

<גלעד קרן: ביטול סעיף 3 3.

<גלעד קרן: סעיף 3 להחלטה העיקרית – בטל.

<גלעד קרן: תיקון סעיף 4 4.

<גלעד קרן: בסעיף 4 להחלטה העיקרית, בפסקה (1), במקום "– שכר יסוד, תוספת יוקר ותוספת משפחה לפי סעיף קביעת המשכורת, המגיעים" יבוא "המשכורת הקובעת המגיעה".

<גלעד קרן: לגבי תיקון סעיף 5- אנחנו, בעקבות הערות שקיבלנו ממשרד המשפטים שחשש שיש אנשים שעלולים להיפגע מזה אנחנו מציעים לבטל את התיקון, ולא לתקן את סעיף 5.

מירי רגב: אז נשאר כמו שזה, אנחנו לא מצביעים.

<קריאה: לא מדובר בהרבה אנשים.

<קריאה: שניים – שלשה.

<שלמה דולברג: אפשר להשחיל מילה, בבקשה?

<שלמה דולברג: יש סקטור של ועדות ממונות שאנחנו רואים בהם ראשי רשויות לכל דבר.

מירי רגב: לא, לא.

מירי רגב: זה לא רלבנטי.

מירי רגב: עזוב.

מירי רגב: תביא את זה לתיקון אחר.

מירי רגב: אנחנו קוראים את זה, נאשר את זה ולגבי ועדות ממונות – תביא תיקון יחד עם משרד הפנים ונדון.

<מוני מעתוק: הגדרנו לוועדות ממונות את מה שחל פה – שני מסלולים: או נבחרים או בחירים.

<מוני מעתוק: - - עד הסוף - - -

<שלמה דולברג: אז הוא יכול לבחור את המסלול שאנחנו מחליטים עליו?

<מוני מעתוק: כן, אם הוא במסלול של נבחרים – חל עליו כמו מה שחל - - -

<קריאה: אבל השאלה היא מה הוא בחר בהתחלה, לפי איזה שכר - - -

מירי רגב: בכל מקרה, בואו נאשר את זה.

<מוני מעתוק: יש לזה מענה במקומות אחרים.

<קריאה: אבל הוא לא יכול לשנות את זה באמצע.

<מינו אליאסיאן: ודאי שלא.

מירי רגב: נמשיך בקריאה.

<גלעד קרן: תיקון סעיף 9 6.

<גלעד קרן: בסעיף 9(2) להחלטה העיקרית, אחרי "לחוק" יבוא "התשל"ז".

<גלעד קרן: תיקון סעיף 10 7.

<גלעד קרן: בסעיף 10 להחלטה העיקרית – בסעיף קטן (א) במקום "לגמלה" יבוא "לקצבה".

<גלעד קרן: ביטול סעיפים 13 ו – 14 8.

<גלעד קרן: סעיפים 13 ו – 14 להחלטה העיקרית – בטלים.

<גלעד קרן: תיקון סעיף 15 9.

<גלעד קרן: בסעיף 15 להחלטה העיקרית – במקום "לרשות לשלם תשלומים חודשיים בשיעור 18% בכל חודש" יבוא "לבטח את זכויותיו לגמלה בהסדר פנסיה צוברת".

<גלעד קרן: תיקון סעיף 16 10.

<גלעד קרן: בסעיף 16 להחלטה העיקרית – (1) במקום האמור בפסקה (1) יבוא "הוא לא יהיה זכאי לקבל קצבה בעד תקופת כהונתו הקודמת כל עוד הוא מכהן כראש רשות מקומית".

<גלעד קרן: (2) בפסקה (2), לפני "תקופת כהונתו הקודמת" יבוא "היה ראש רשות לשעבר זכאי לקצבה גם בעת תקופת כהונתו הנוספת", ובסופה יבוא "כראש רשות לצורך חישוב הקצבה".

מירי רגב: רגע, אז הוא כן זכאי?

מירי רגב: הוא נבחר 4 פעמים ברצף?

<גלעד קרן: סופרים לו את כל התקופות ביחד.

מירי רגב: בסדר, אבל זה לא מבטל לו את התקופות האחרות שהוא היה.

<גלעד קרן: לא.

<גלעד קרן: הוא יקבל את זה רק כשהוא יפרוש.

מירי רגב: לא בזמן שהוא מקבל משכורת.

מירי רגב: אבל כשהוא פורש, אחרי הפעם הרביעית שהוא ראש עיר, הוא חוזר לקבל גמלה, ומתייחסים לגמלה שלו מהתקופות - - זה במצטבר.

<מוני מעתוק: זה רק לתקופות שכבר עברו כי התקופה החדשה זה כבר פנסיה צוברת.

מירי רגב: שלום לאורחים, ברוכים הבאים לכנסת, לוועדת הפנים.

<גלעד קרן: אני ממשיך בקריאה: ביטול סעיפים 19 ו-20 11.

<גלעד קרן: סעיפים 19 ו-20 להחלטה העיקרית– בטלים.

<גלעד קרן: הוספת סעיף 29א 12.

<גלעד קרן: אחרי סעיף 29 להחלטה העיקרית יבוא: "פרק ב'1: תשלומים והטבות אחרים לראש רשות לשעבר" "מענק הסתגלות 29א.

<גלעד קרן: (א) ראש רשות לשעבר שכיהן תקופה רצופה של למעלה משנה, זכאי למענק הסתגלות חד פעמי בשיעור המשכורת הקובעת לכל שנת כהונה החל מהשנה השנייה לכהונתו, בין אם הוא זכאי לקצבה או לפנסיה צוברת, ובלבד שסכום המענק לא יעלה על שלוש פעמים המשכורת הקובעת (בהחלטה זו – מענק הסתגלות); ".

<גלעד קרן: (ב) על אף האמור בסעיף 2(א)(2), בעד חלק של שנת כהונה ישולם מענק בשיעור יחסי.

<גלעד קרן: (ג) אלה לא יהיו זכאים למענק הסתגלות: (1) ראש רשות לשעבר שחדל לכהן לאחר שהגיע לגיל 70; (2) ראש רשות לשעבר שנבחר מחדש לכהונה של ראש רשות מקומית, בתוך תקופה של שלושה חודשים מהיום שבו חדל לאחרונה לכהן כראש רשות, כל עוד הוא מכהן כראש רשות; (3) ראש רשות לשעבר הזכאי לקצבה ושקצבתו, בין על פי החלטה זו בלבד ובין בצירוף קצבה אחרת כמשמעותה בסעיף 25, מגיעה ל-70% או יותר מהמשכורת הקובעת.

<גלעד קרן: (4) ראש רשות לשעבר שכהונתו הופסקה לאחר שהורשע בעבירה פלילית, בין אם העבירה נעברה או ההרשעה היתה בזמן שכיהן כראש רשות ובין אם לפני שהחל לכהן כראש רשות, ובית משפט קבע כי יש עם עבירה זו קלון".

<מינו אליאסיאן: לנו יש כמה הערות, כי לדעתנו הסעיפים האלה לא ברורים.

<מינו אליאסיאן: אי אפשר להבין מהם בצורה מפורשת מה הזכאויות של כל ראש רשות לקצבה.

<מינו אליאסיאן: סעיף 29א (א) אני חושבת שיש כאן מקום להגדיר מה היא תקופה רצופה, להפריד בין שתי קדנציות שנעשות באופן רצוף ובין קדנציה שראש הרשות מסיים אותה, פורש מתפקידו, ונבחר לאחר כמה שנים לקדנציה נוספת.

מירי רגב: אבל זה כתוב כאן באופן מפורש.

מירי רגב: רצוף זה רצוף.

<גלעד קרן: יש התייחסות מפורשת למה שקורה למי שחוזר ונבחר.

<מינו אליאסיאן: אני אומרת: "תקופה רצופה" – אנחנו לא יכולים להבין אם זה לקדנציה אחת או לשתי קדנציות.

<מינו אליאסיאן: לא ברור כאן

<מינו אליאסיאן: אם במקרה וראש רשות מכהן שתי קדנציות רצופות – אם הוא מקבל מענק הסתגלות של שלשה חודשים או של שישה חודשים.

<גלעד קרן: זה ברור.

<מינו אליאסיאן: אז אם נוכל לשבת על זה אחר כך עם הנסחית, זה משהו אחר.

מירי רגב: אתם מתואמים על אותו הדבר?

מירי רגב: אז אין בעיה.

מירי רגב: שבו אחרי זה.

מירי רגב: אנחנו נאשר את הנוסח הזה.

מירי רגב: אם תהיה בעיה - - צריך לא לפגוע במהות.

<מינו אליאסיאן: מקובל עלי.

<מרגלית בוטרמן: אני מבינה ש 29א(ג)

<מרגלית בוטרמן: (2) מדבר על הקפאה.

מירי רגב: ראש רשות לשעבר שנבחר מחדש לכהונה של ראש רשות מקומית.

<מרגלית בוטרמן: מקפיאים לו את הזכות של אותם שלשה חודשים והיא נשמרת לו בסיום אותה קדנציה, ואז מצרפים לו את זה לתקופה החדשה.

<מרגלית בוטרמן: נכון?

<מרגלית בוטרמן: זו המשמעות.

<גלעד קרן: נכון.

מירי רגב: זאת אומרת – זה רצוף.

מירי רגב: מגיע לו אפילו לשישה או תשעה חודשים, תלוי כמה זמן, ברצף.

<גלעד קרן: יש הגבלה - - -

מירי רגב: אוקיי.

מירי רגב: הלאה.

<גלעד קרן: אני ממשיך בקריאה: " (ד) (1) קיבל ראש רשות לשעבר מענק הסתגלות, והתקיים לגביו האמור בסעיף קטן (ג)(2) (בפסקה זו – עילת ההשבה), יחזיר את המענק, על פי בחירתו, בתשלום אחד שישולם תוך חודשיים מהיום בו התקיימה עילת ההשבה או בתשלומים חודשיים שווים אשר ינוכו משכרו החל מהמועד ששב ונבחר לראש רשות מקומית, שמספרם לא יעלה על 9.

<גלעד קרן: (2) לא היה זכאי ראש רשות לשעבר למענק הסתגלות בשל כהונה כאמור בסעיף קטן (ג)(2) (בפסקה זו – כהונה נוספת), תובא בחשבון גם תקופת הכהונה שקדמה לכהונה הנוספת לצורך חישוב מענק ההסתגלות שהוא זכאי לו עם סיום כהונתו הנוספת, ובלבד שאם חדל לכהן בכהונה הנוספת לאחר שהגיע לגיל 70 – לא יקבל כל מענק הסתגלות.

<גלעד קרן: (ה) על אף האמור בסעיף זה, ראש רשות לשעבר שהיה זכאי למענק הסתגלות יותר מפעם אחת, לא יקבל בכל חייו מענק הסתגלות בסכום העולה על שש פעמים המשכורת הקובעת.

<גלעד קרן: "

<מרגלית בוטרמן: יש לי פה הערה, אפרופו סעיף (ה)- "...

<מרגלית בוטרמן: יהיה זכאי למענק הסתגלות על פי חוק זה".

<מרגלית בוטרמן: שיהיה ברור שאנחנו מדברים רק - - -

<גלעד קרן: אנחנו מדברים על החלטה, זה לא חוק פה.

<מרגלית בוטרמן: "לפי החלטה זו" – אבל שאם הוא היה קודם מנכ"ל משרד ממשלתי וקיבל מענק הסתגלות, או איש צבא, שלא יגידו - - -

<גלעד קרן: יש הגדרה של מענק הסתגלות.

מירי רגב: אז אין בעיה – תכתבו –עלפי החלטה זו".

<מרגלית בוטרמן: אם אפשר להעיר לגבי שש פעמים המשכורת הקובעת במועד התשלום.

<מרגלית בוטרמן: שיהיה ברור שאחרי שלשה חודשים הוא יכול לקבל עוד שלשה חודשים.

<מרגלית בוטרמן: אם, נניח, הוא פרש בשנה מסוימת, אז זה שלשה משכורות לפי איך שהיה באותה שנה.

<מרגלית בוטרמן: הוא פורש בשנה אחרת – זה עוד שלשה משכורות, בערך שלהם באותה שנה.

מירי רגב: לפי הערך של השנה שהוא פרש.

<קריאות: - - -

מירי רגב: שש פעמים המשכורת הקובעת, הכוונה היא במשכורת הקובעת של השנה שהוא סיים - - -

<מוני מעתוק: הוא קיבל פעם אחת שלשה חודשים.

<מוני מעתוק: אז יש שתי אופציות: חלופה אחת זה הכל ברצף, והחלופה של שישה חודשים זה כשיש הפסקת כהונה.

<מוני מעתוק: על הפעם הראשונה הוא לא מחזיר, הוא קיבל כבר.

<מוני מעתוק: הוא מקבל פעם נוספת, וזה – לפי המשכורת האחרונה.

מירי רגב: בסדר.

מירי רגב: הערות נוסח – תסדרו את זה ביניכם.

מירי רגב: זה לא במהות.

מירי רגב: נמשיך בקריאה.

<גלעד קרן: " (2) ראש רשות לשעבר, למעט סגן ראש רשות לשעבר הזכאי לפנסיה צוברת, ואשר כיהן כראש רשות ארבע שנים רצופות לפחות, זכאי לתשלום הוצאותיו בגין אחזקה ושימוש בטלפון נייח וברדיו-טלפון-נייד, בסכום של 300 שקלים חדשים לחודש במשך תקופת הזכאות.

<גלעד קרן: (3) סגן ראש רשות לשעבר, הזכאי לקצבה או לפנסיה צוברת, ואשר כיהן כסגן ראש רשות שלוש שנים רצופות לפחות, זכאי לתשלום הוצאותיו בגין אחזקה ושימוש בטלפון נייח וברדיו-טלפון-נייד, בסכום של 200 שקלים חדשים לחודש במשך תקופת הזכאות.

<גלעד קרן: (ב) הסכומים הנקובים בסעיף קטן (א) יעודכנו ב-1 בינואר של כל שנה (בפסקה זו – יום העדכון), החל כ"ט בטבת תשע"ד (1 בינואר 2014), לפי שיעור עליית המדד שפורסם בחודש שקדם ליום העדכון לעומת המדד שפורסם בחודש שקדם ליום העדכון הקודם ויעוגלו לשקל החדש הקרוב; מנכ"ל משרד הפנים יפרסם את הסכומים המעודכנים כאמור; בסעיף קטן זה, "המדד" – מדד המחירים לצרכן שמפרסמת הלשכה המרכזית לסטטיסטיקה.

<גלעד קרן: (ג) קיבל ראש רשות לשעבר או סגן ראש רשות לשעבר, ערב חדלו לכהן, משכורת חלקית, יהיה זכאי לתשלום טלפון לפי סעיף קטן (א), באופן יחסי לחלקיות משרתו.

<גלעד קרן: (ד) התשלום לפי סעיף זה יבוצע מדי חודש בעד החודש שחלף".

<גלעד קרן: פה אנחנו מציעים להוסיף, בעקבות הערות שקיבלנו ממשרד הפנים, שהתשלום יהיה עבור חשבוניות – החזר הוצאות.

<גלעד קרן: יקבלו כמה שהוציאו בפועל עד סכום של 300 שקלים או 200, בהתאם ל - -

מירי רגב: למה?

מירי רגב: למה לשחק בקטנות?

<מוני מעתוק: מי שאמר שזה החזר הוצאות זה הוועדה.

מירי רגב: אבל אם אתה אומר לו שזה טלפון, עד 300 שקלים, בזה זה נגמר.

מירי רגב: זה נראה לי לשחק כמו עם חיילים – להתחיל להביא כרטיסי אוטובוס.

מירי רגב: נותנים להם 300 שקל?

מירי רגב: אפשר לחשוב כמה כספים נותנים להם, זה לא מיליונים.

מירי רגב: אני טועה?

מירי רגב: אני חושבת שזה קטנוני, הקבלות.

יעקב אשר: אם זה רק לצורך העניין הזה, אז זה באמת קטנוני.

<גלעד קרן: יהיה כתוב שהוא זכאי לתשלום בגין אחזקה ושימוש, ולא זכאי לתשלום הוצאותיו.

<קריאה: נשנה את האחזקה לשימוש.

<מרגלית בוטרמן: אני שואלת – בסעיף קטן (ג), "ראש רשות לשעבר או סגן ראש רשות לשעבר".

<מרגלית בוטרמן: למה, בעצם?

<מרגלית בוטרמן: אם הגדרנו את ראש הרשות ככולל את סגנו?

<גלעד קרן: נכון.

<גלעד קרן: הערה ניסוחית, אבל את צודקת.

<מרגלית בוטרמן: ומה שאמרתי פה - בדרך כלל הקצבה משולמת לפי השיעור המשוקלל של המשרה של אותו נבחר.

<מרגלית בוטרמן: אם הוא כיהן חלק במשרה מלאה וחלק במשרה חלקית, אז עושים שיקלול.

מירי רגב: אז זה כתוב פה.

<מרגלית בוטרמן: לא, אבל יוצא פה שזה רק יוצא לפי חלקיות המשרה בחודש האחרון.

<מרגלית בוטרמן: אם הרשות בתכנית הבראה ומורידה לו בשביל - - כפל משרה, אז הוא לא יקבל את ה-200 שקלים אלא רק חלקיות, לפי המשרה שלו בחודש האחרון.

מירי רגב: את רוצה לעשות ממוצע של כל התקופה שלו.

מירי רגב: זה נראה לי נכון.

מירי רגב: נראה לכם?

<שלמה דולברג: לא הבנתי – ממוצע על מה?

מירי רגב: במקום לקחת רק את החודש האחרון, אם נניח הוא עבד רק חלקיות משרה, אבל בחודשים אחרים הוא עבד במשרה מלאה.

מירי רגב: אז לעשות ממוצע.

<שלמה דולברג: אז ממוצע ניצול המשרה – בסדר.

<שלמה דולברג: ככה עושים בפיצויים.

<מרגלית בוטרמן: לגבי סעיף קטן (ד) אנחנו הצענו אפשרות שזה לא יהיה מדי חודש, אלא שתהיה אפשרות לרשות לבחור את זה בתשלום חד פעמי, על פי שיקול דעתה.

מירי רגב: כן, כדי לא להכביד על הרשות.

<מוני מעתוק: שהרשות תוכל או ככה או ככה.

יעקב אשר: הבנתי.

יעקב אשר: עם סיום הכהונה.

<גלעד קרן: אני ממשיך בקריאה: "עיתון או אינטרנט 29ג.

<גלעד קרן: ראש רשות לשעבר הזכאי לקצבה או לפנסיה צוברת, ואשר כיהן כראש רשות ארבע שנים רצופות לפחות, זכאי לקבל מהרשות המקומית ועל חשבונה מנוי חודשי לעיתון יומי אחד המודפס בישראל או מנוי לתשתית וספק אינטרנט, על פי בחירתו במשך תקופת הזכאות".

<מוני מעתוק: זה לא כסף, זה שווה כסף.

<גלעד קרן: נכון.

<גלעד קרן: "גילום המס 29ד.

<גלעד קרן: המס המוטל על ההטבות להן זכאי ראש רשות לשעבר לפי סעיפים 29ב-29ג יהיה על חשבון הרשות המקומית.

<גלעד קרן: סייג לעניין כפל תשלומים והטבות 29ה (א) הוראות סעיפים 29ב ו – 29ג לא יחולו על ראש רשות לשעבר אשר זכאי לתשלומים והטבות דומים מאוצר המדינה או מרשות מקומית אחרת, למשך תקופת זכאותו כאמור.

<גלעד קרן: (ב) לא יאוחר מחודש לאחר תום כהונתו, וכתנאי לזכאותו לפי סעיפים 29ב ו-29ג, יגיש ראש רשות לשעבר הזכאי להטבות כאמור לגזבר הרשות המקומית הצהרה שלפיה לא מתקיימות בו הוראות סעיף זה.

<גלעד קרן: סייג לתשלומים והטבות במקרה של עבירה פלילית 29ו הורשע ראש רשות לשעבר בעבירה פלילית בתקופת כהונתו או לאחריה, וקבע בית המשפט, ביוזמתו או לבקשת היועץ המשפטי לממשלה, שיש עם העבירה קלון, לא ישולמו לו התשלומים וההטבות האמורים בסעיפים 29ב ו- 29ג מיום קביעת בית המשפט; ניתן פסק דין חלוט שביטל את ההרשעה או קבע כי אין בה קלון, יהיה ראש הרשות לשעבר זכאי לתשלומים ולהטבות לפי הסעיפים האמורים מיום שפסק הדין נעשה חלוט לגבי התקופה שמאותו יום; לעניין זה, "הורשע" – לרבות קביעה של בית המשפט שראש רשות לשעבר ביצע את העבירה בלא הרשעה".

יעקב אשר: שיש קלון או אין קלון?

מירי רגב: כשיש בה קלון – אז לא.

מירי רגב: כשאין בה קלון – אז כן.

יעקב אשר: ומה זה הרשעה או לא הרשעה?

<גלעד קרן: יש אפשרות שבית המשפט קובע שהוא ביצע את העבירה ולא מרשיע אותו, ויכול לקבוע שיש בביצוע הזה קלון.

<מרגלית בוטרמן: רציתי להעיר, וזו גם איזושהי הערת ניסוח – אנחנו מדברים על מישהו שהיה זכאי לקבל את הזכות, אולי אפילו קיבל אותה בחלק מהתקופה, ובגלל ההרשעה בערכאה הראשונה הוא הפסיק לקבל, ואז נשארו לו כמה חודשים שהוא לא קיבל, ואנחנו רוצים להחזיר לו את הזכות הזו.

<מרגלית בוטרמן: הניסוח כאן צריך קצת להסביר את זה שהוא יהיה זכאי, מיום שפסק הדין נעשה חלוט, לגבי התקופה שמאותו יום, כי ישלמו את זה אחרי תקופת הזכאות ועד לסיום שנת הזכאות.

מירי רגב: זה ניסוח.

מירי רגב: שבו ותסדרו את זה.

<גלעד קרן: אני ממשיך בקריאה: " תיקון סעיף 31 13.

<גלעד קרן: בסעיף 31 להחלטה העיקרית, במקום "10(א)(3) או 14" יבוא "או 10(א)(3)".

<גלעד קרן: בסעיף הבא אנחנו צריכים לקבוע את התחולה.

<גלעד קרן: אני מציע שזה יהיה - - -

מירי רגב: מהיום.

מירי רגב: ממועד קבלת ההחלטה.

<גלעד קרן: בסדר – "...

<גלעד קרן: והיא תחול על ראש רשות מקומית ועל סגנו בשכר שחדל לכהן לאחר יום התחילה, ואולם הוראות סעיפים 29ב ו-29ג להחלטה העיקרית כנוסחם בהחלטה זו, יחולו על מי שנבחר לראשונה לראש רשות מקומית או לסגן ראש רשות בשכר לאחר יום התחילה והוראת סעיף 29א תחול על מי שחדל לכהן אחרי יום א' באדר א' התשע"ד (1 בפברואר 2014)".

<מוני מעתוק: זה אומר שזה לא תלוי בפרסום ברשומות?

<גלעד קרן: לא.

<גלעד קרן: הכוונה היא שהתחילה תהיה ביום הפרסום ברשומות, כמובן.

<מוני מעתוק: אז צריך להזדרז כי הבחירות עוד חודשיים.

<מוני מעתוק: אם לא יהיה פרסום ברשומות לפני הבחירות, זה אומר שהם לא יהיו זכאים.

מירי רגב: אז אנחנו נאשר את זה עכשיו וזה יפורסם.

<מרגלית בוטרמן: 15- זה דיברנו שלא יהיה.

מירי רגב: את זה תורידו.

<גלעד קרן: 15(א) ו-(ב) יורד.

<גלעד קרן: (ג)- נשאר.

<גלעד קרן: הופך ל-(א), כמובן: "(א) ראש רשות לשעבר או סגנו בשכר שקיבל תשלום בעד שיחות טלפון על פי החלטת הרשויות המקומיות (גמלאות לראש רשות וסגניו)(שיחות טלפון), התשמ"ב–1982, יהיה זכאי, החל מיום התחילה, לתשלום עבור שירותי טלפון כאמור בהוראות סעיף 29ב להחלטה העיקרית, ללא הגבלת הזמן לתקופת הזכאות הקבועה באותו סעיף.

<גלעד קרן: (ב) ראש רשות לשעבר או סגנו בשכר שקיבל תשלום עבור השתתפות ברכישת עיתון, יהיה זכאי לתשלום כאמור בהוראות סעיף 29ג להחלטה העיקרית, למשך שנה מיום התחילה".

<מרגלית בוטרמן: גם בסעיף 14 וגם בסעיף 15 אתה מגדיר ראש רשות או סגנו בשכר, או גם סגנו בשכר.

<גלעד קרן: נכון.

<גלעד קרן: כיוון שאלה סעיפים שהם הוראות מעבר הם לא בתוך ההחלטה העיקרית ולכן צריך לכתוב במפורש: "או סגנו בשכר", כי ההגדרות של ההחלטה העיקרית לא תקפות להוראות המעבר.

מירי רגב: אפשר לעבור להצבעה?

<אבירם כהן: אפשר להעיר הערה, שיתקנו כאן משהו?

<גלעד קרן: אני רק אסיים לקרוא: "(ה) ראש רשות לשעבר או סגנו שכיהנו תקופת כהונה מלאה אחת לפחות בשכר וחדלו לכהן החל מיום כ"ח בתשרי התשס"ט (27 באוקטובר 2008) ועד יום א' באדר א' התשע"ד (1 בפברואר 2014), יהיו זכאים למענק הסתגלות חד פעמי בשיעור המשכורת הקובעת לכל תקופת כהונה מלאה כאמור; בסעיף קטן זה – "תקופת כהונה מלאה" – כהונה רצופה בשכר של ארבע שנים ומאה שמונים ימים לפחות".

<מרגלית בוטרמן: ביקשנו שיוסיפו פה את הסייג שהיה כתוב בחוזר מנכ"ל: "ולא יותר משלשה חודשים".

מירי רגב: אוקיי.

<גלעד קרן: "ביטול החלטת הרשויות המקומיות (גמלאות לראש רשות וסגניו)(שיחות טלפון), התשמ"ב – 1982 בעניין שיחות טלפון

<אבירם כהן: בסעיף 15(ה) כתוב: תקופת כהונה מלאה.

<אבירם כהן: זו כהונה רצופה בשכר של 4 שנים ו -180 יום, לפחות.

<אבירם כהן: יש 10 ראשי רשויות שנבחרו בנובמבר 2004 לתקופה של 4 שנים.

<אבירם כהן: ככה החוק קבע.

<מרגלית בוטרמן: - - במועצות אזוריות.

<אבירם כהן: אני אחד מהם.

<אבירם כהן: למה צריך - - זו תקופה שלמה, 4 שנים.

<אבירם כהן: למה להוסיף מעל 4 שנים כשמראש קבעו שהקדנציה הזו היא 4 שנים?

יעקב אשר: חוזר מנכ"ל משרד הפנים משנת 2004 שהעניק את הזכאות הזו קבע שמי שזכאי לקבל מענק כאמור הוא מי שכיהן מעל 4 שנים ו-181 ימים.

<אבירם כהן: על זה אני מדבר, בדיוק.

יעקב אשר: בגלל שלקחו קדנציה נורמלית, אבל אם - -היו בחירות שהמדינה החליטה לערוך את הבחירות.

<אבירם כהן: המדינה החליטה, 10 ראשי רשויות ואני ביניהם, שזה 4 שנים.

מירי רגב: צריך לתת לזה פתרון.

<גלעד קרן: מי שסיים ב-2009 וכיהן פחות מ-4 וחצי שנים לא קיבל את המענק הזה ולכן אין מה להכשיר פה.

<גלעד קרן: בעצם, אנחנו מכשירים פה אנשים שקיבלו את המענק לפי חוזר המנכ"ל, וחוזר המנכ"ל דיבר על 4 שנים ו-180 יום.

<אבירם כהן: אתה לא מבין מה אני אומר.

<אבירם כהן: אני משלים עכשיו שתי קדנציות.

<קריאה: לא תהיה לו בעיה כי הוא משלים שתי קדנציות.

<קריאה: מי שכיהן רק 4 שנים תהיה לו בעיה.

מירי רגב: אז מה עושים?

<אברהם אמונה: אז במקום 4 שנים וחצי, לכתוב: "קדנציה מלאה על פי החלטת המפקח הארצי על הבחירות".

<גלעד קרן: לא, כי זה יוצר מצב שאנשים שכיהנו פחות ופרשו בשנת 2009 יקבלו עכשיו מענק שהם לא היו זכאים לו לפני כן.

<גלעד קרן: זה לא המצב שאנחנו רוצים.

<מרגלית בוטרמן: לא, כי הם לא כיהנו קדנציה.

<מרגלית בוטרמן: מה שקרה זה שבשני האחרונות היה ניסיון לאחד את כל הבחירות במועצות המקומיות והאזוריות לאותו תאריך.

<מרגלית בוטרמן: זה גרם לכך שצמצמו בחלק מהרשויות את תקופת הבחירות.

<מרגלית בוטרמן: נכון?

<גלעד קרן: האנשים האלה קיבלו מענק או לא?

<גלעד קרן: הרי אנחנו רוצים להכשיר אנשים שכבר קיבלו בפועל מענק.

<אבירם כהן: רצו לאחד את תאריך הבחירות שבכל הארץ

<מרגלית בוטרמן: ולכן קיצרו לחלק - - זה הגיע, - - נתנו את המענק, כי הכירו בשינוי הזה.

<מרגלית בוטרמן: מה שרצו להגיד 4 וחצי שנים זה לא - -

<אברהם אמונה: אז שירשמו "4 שנים".

<שלמה דולברג: ההצעה של אברהם היא נכונה – או-או.

<גלעד קרן: חוזר מנכ"ל משרד הפנים מ-2008 שבעקבותיו קיבל מי שקיבל את המענק, קובע שעם סיום תקופת כהונה מלאה בשכר בת 4 שנים ועוד 181 ימים, ישולם מענק הסתגלות חד פעמי, מה שאומר שמי שכיהן פחות מהזמן הזה ופרש בשנת 2009 – לא קיבל מענק.

<מרגלית בוטרמן: לא היו אז כאלה שכיהנו פחות מ-5 שנים.

<מרגלית בוטרמן: זה התחיל מהקדנציה של בין 2008 ל-2013.

<גלעד קרן: אוקיי, אז אנחנו נתאים את הנוסח.

<יוסי עדס: יש לי שאלה: לגבי תקופת הזכאות – רשום "שנה".

<יוסי עדס: לא עדיף לרשום "12 חודשים"?

<יוסי עדס: לא ברור מה זה שנה.

<גלעד קרן: שנה קלנדרית.

<יוסי עדס: אז הוא לא מסיים בתחילת שנה.

<יוסי עדס: הוא מסיים באמצע שנה.

מירי רגב: אתה יכול לכתוב – שנה: 12 חודשים.

מירי רגב: בסדר, מתקבל על הדעת.

מירי רגב: אנחנו ועברים להצבעה.

מירי רגב: מי בעד ההצעה?

מירי רגב: מי נגד?

מירי רגב: בעד – 3

מירי רגב: נמנעים –אין

מירי רגב: .

מירי רגב: ההצעה אושרה.

מירי רגב: אני מבקשת שתעדכנו את ראשי הערים ואת הסגנים שההצעה אושרה, וגם אנחנו נוציא מכתב מסודר.

יעקב אשר: אנחנו מבקשים לגבי אותם סעיפים שירדו כרגע, שיהיה בירור והחלטה מהירה של המנכ"ל כי אם יצטרכו להביא לוועדה - - -

מירי רגב: אל תדאג.

מירי רגב: זה יגיע לוועדה.

מירי רגב: אם צריך יהיה – לא נוותר על זה.

מירי רגב: אני מודה לכם, הישיבה נעולה.

מירי רגב: תודה רבה.